నందమూరి బాలకృష్ణ

నందమూరి బాలకృష్ణ (జననం: 1960 జూన్ 10)  ఒక తెలుగు సినిమా నటుడు, నిర్మాత, శాసనసభ సభ్యుడు. బాలకృష్ణ వైవిధ్యభరితమైన పాత్రలు పోషించడమేకాక, పౌరాణిక, జానపద, సాంఘిక చిత్రాలలో చేయుటకు ప్రసిద్ధి. తన సినీజీవితంలో ఎన్నో తెలుగు సినిమాలు చెయ్యడం వలన తెలుగువారికి సుపరిచితుడు. ఇతను నటసార్వభౌమ ఎన్.టి.రామారావు కుమారుడు. ప్రస్తుతం ఆయన అనంతపురం జిల్లా హిందూపురం ఎం.ఎల్.ఏగా తెలుగుదేశం పార్టీ తరపున ప్రాతినిధ్యం వహిస్తున్నారు.

బాల్యం, విద్యాభ్యాసం 
బాలకృష్ణ బాల్యం హైదరాబాదులో గడిచింది. ఇంటర్మీడియట్ చదువు పూర్తయిన వెంటనే నటుడు కావాలని కోరుకున్నాడు. కానీ కనీసం డిగ్రీ అయినా పూర్తి చేయాలనే తండ్రి కోరికను మన్నించి నిజాం కళాశాలలో డిగ్రీ చదివాడు.

కెరీర్ 
బాలకృష్ణ పద్నాలుగేళ్ళ వయసులో తండ్రి ఎన్. టి. ఆర్ దర్శకత్వం వహించిన తాతమ్మకల (1974) చిత్రంతో వెండితెరకు పరిచయం అయ్యాడు. మొదట్లో వివిధ సినిమాల్లో సహాయనటుడిగా కనిపించాడు. తర్వాత తండ్రితో కలిసి నటించిన చిత్రాలు ఎక్కువగా ఉన్నాయి. కథానాయకుడు కాకముందు బాలకృష్ణ నటించిన తాతమ్మ కల, దాన వీర శూర కర్ణ, అక్బర్ సలీమ్ అనార్కలి, శ్రీమద్విరాట పర్వము, శ్రీ తిరుపతి వెంకటేశ్వర కళ్యాణం సినిమాలకు ఎన్. టి. ఆర్ దర్శకత్వం వహించాడు. 2021 లో బోయపాటి శ్రీను దర్శకత్వంలో అఖండ వారి కలయికలో మూడవ సినిమా ఎన్టీ రామారావు గారి 12 మంది సంతానంలో బాలకృష్ణ ఆరవ కుమారుడు‌‌ చిన్నతనంలోనే సినిమాలలోకి ప్రవేశించిన బాలకృష్ణ ఇప్పటికీ వంద కన్నా ఎక్కువ సినిమాల్లో నటించారు.  16 సంవత్సరాల వయసులో అన్నదమ్ముల  అనుబంధం అనే సినిమాలో నటించారు. 1984లో సాహసమే జీవితం అనే సినిమాలో మొట్టమొదటిసారిగా హీరోగా నటించడం జరిగింది. బాలకృష్ణ తన కెరీర్ ప్రారంభంలో నటించినా సినిమాలలో సాహసమే  జీవితం జననీ జన్మభూమి మంగమ్మగారి మనవడు అపూర్వ సహోదరుడు మువ్వగోపాలుడు ముద్దుల మామయ్య సినిమాలు విజయవంతమయ్యాయి. తెలుగులో మొట్టమొదటి సారిగా తీసిన సైపై సినిమా ఆదిత్య 36 9 లో బాలకృష్ణ పాత్రను మరియు కథను చాలామంది మెచ్చుకున్నారు. రాబోయే కాలంలో జరిగే మార్పులను చాలావరకు ఆ రోజుల్లోనే అంచనా వేశారని చెప్పవచ్చు. 2019 వ సంవత్సరంలో ఎన్టీ రామారావు గారి బయోగ్రఫీ ఎన్టీఆర్ కథానాయకుడు  ఎన్టీఆర్ మహా నాయకుడు సినిమాలలో తన తండ్రి పాత్రను పోషించాడు.

పురస్కారాలు
 1994 లో భైరవద్వీపం చిత్రానికి గాను ఉత్తమ నటుడుగా ఫిలింఫేర్ అవార్డు.
 2నరసింహ నాయుడు (2001), సింహా ( 2010) చిత్రాలకు ఉత్తమ నటుడిగా ఆంధ్రప్రదేశ్ ప్రభుత్వ నంది అవార్డు.
 నరసింహనాయుడు చిత్రానికి గాను సినీగోయర్స్ అసోసియేషన్ బెస్ట్ యాక్టర్ అవార్డు.
 2007 లో అక్కినేని అభినయ పురస్కారంతో సత్కరించారు.
 పాండు రంగడు, సింహా, శ్రీరామరాజ్యం చిత్రాలకు గాను ఉత్తమ నటుడిగా భరతముని అవార్డు.
 లెజెండ్ చిత్రానికి గాను 2014 ఉత్తమ కథనాయకునిగా SICA అవార్డు.

రాజకీయ ప్రవేశం
 2014 శాసనసభ ఏన్నికలలో మొదటి సారి శాసనసభకు ఎన్నిక.
2019 లో రెండవ సారి శాసనసభకు ఎన్నిక.

నటించిన చిత్రాలు

పురస్కారాలు 
సైమా అవార్డులు

 2014: ఉత్తమ నటుడు - లెజెండ్

మూలాలు

బయటి లింకులు

 అభిమానుల వెబ్ సైటు 
 నందమూరి అభిమానుల వెబ్ సైటు 

1960 జననాలు
నంది ఉత్తమ నటులు
తెలుగు సినిమా నటులు
తెలుగుదేశం పార్టీ రాజకీయ నాయకులు
జీవిస్తున్న ప్రజలు
రాజకీయాలలో సినీనటులు
ఫిలింఫేర్ అవార్డుల విజేతలు
నిజాం కళాశాల పూర్వవిద్యార్ధులు
అనంతపురం జిల్లా రాజకీయ నాయకులు
కృష్ణా జిల్లా సినిమా నటులు
కృష్ణా జిల్లా సినిమా నిర్మాతలు
అనంతపురం జిల్లా నుండి ఎన్నికైన శాసన సభ్యులు
ఆంధ్రప్రదేశ్ శాసన సభ్యులు (2014)
ఆంధ్రప్రదేశ్ శాసన సభ్యులు (2019)
సినీ వారసత్వం గల తెలుగు సినిమా వ్యక్తులు